PLAN FOR CULTURE

GDK Gavella / GSK Kerempuh: KRALJ UBU
2024-03-27 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Alfred Jarry
Redatelj: Miran Kurspahić
Koprodukcija Gradskog dramskog kazališta Gavella & Gradskog satiričkog kazališta Kerempuh
Čuvena pariška praizvedba predstave Kralj Ubu 1896. godine svojom je razuzdanošću i nekonvencionalnošću publiku “zbunila i uvrijedila”. Pisac kojem su tada tek 23 godine napisao je komad od mnogih dočekan zviždanjem i zgražanjem, ali bilo je i onih koji su, poput velikog irskog pjesnika Yeatesa, te večeri svjedočili “revolucionarnom događaju”. I doista, riječ je o tekstu koji je najavio dolazak avangardnih pokreta, od nadrealizma i dadaizma, do kazališta apsurda, dok je izvankazališno zavirio duboko u tamu pohepe i želje za vlašću, time nagovijestivši i mrak(ove) totalitarizama i rat(ov)a koji će uslijediti.
Ipak, Kralj Ubu danas bi mogao djelovati zatupljene oštrice, barem u društvu ili dijelu svijeta trenutno pošteđenom totalitarnog vođe nalik protagonistu drame čija ambicioznost i glad premašuju njegov talent i sposobnosti. Naš Kralj Ubu stavljen je stoga u autorski okvir i tako postaje predstava u predstavi, originalan komad u raljama jednog omanjeg razreda pseudoprogresivne gimnazije. Među likovima u tom se razredu našao i sam Alfred Jarry, učenik koji u inat vodstvu škole ali i razrednim kolegama za vrijeme nastave postavlja igrokaz, ili barem pokušava.

Prema prijevodu Mislava Hudoletnjaka
Adaptacija teksta: Miran Kurspahić i Rona Žulj
Dramaturginja: Rona Žulj
Scenograf: Matija Blašković
Kostimografkinja: Danica Dedijer
Suradnik za glazbu: Igor Jurinić
Suradnica za scenski pokret: Matea Bilosnić
Oblikovatelj svjetla: Zdravko Stolnik
Asistentica kostimografkinje: Dora Črnjević
Inspicijentica: Ana Dulčić
Šaptačica na probama: Andrea Glad
Igraju:
Alfred Jarry – Miran Kurspahić / Marko Petrić
Felix-Frederic Hebert, Kralj Ubu – Borko Perić
Monsieur Trapu, Gluposlav – Amar Bukvić
Monsieur Sycophant, Kapetan Bordura: – Sven Šestak
Conchita Sausage, Kralj Vjenceslav: – Enes Vejzović
Henri Moron, Boleslav, Car Aleksej – Ranko Zidarić/Andrej Dojkić
Charles Moron, Ladislav, Medvjed – Đorđe Kukuljica
Monsieur Accessoire, Pile – Ozren Opačić
Mbape Nganou – Josip Brakus
Madame Cougouar, Mama Ubu – Nela Kocsis
Mademoiselle Fakin, Kraljica Rosamunda – Barbara Nola
Mademoiselle Vertu – Iskra Jirsak
Monsieur Metronome – Igor Jurinić

Panel: Program cjelovite obnove povijesnog dijela Zagreba
2024-03-27 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 25. ožujka 2024. u Oris Kući arhitekture (Kralja Držislava 3) u 18 sati otvara se izložba Obnova povijesnog Zagreba: Topografija identiteta – studija br.15 Bojana Baletića. Autori postava izložbe, uz Bojana Baletića, su Damir Gamulin Gamba i Antun Sevšek u suradnji s Moranom Pap i Ivanom Palanović.
Izložba predstavlja odabrane dijelove studije „Topografija identiteta povijesne urbane cjeline Grada Zagreba“ koja je izrađena u okviru „Programa cjelovite obnove povijesnog dijela Grada Zagreba“, a dovršena 2023. godine. Gornji grad, Kaptol i Donji grad prostori su nacionalnog identiteta u kojemu se nalaze ključne državne, kulturne, obrazovne i vjerske institucije. To je prostor koji predstavlja i međunarodno prepoznatljivi izgled glavnoga grada. On je prepoznat i kao turistička destinacija i mjesto brojnih interesantnih događanja u gradu Zagrebu.
– Bojan Baletić
U sklopu izložbe Obnova povijesnog Zagreba: Topografija identiteta – studija br.15 Bojana Baletića, održat će se tri panela u Oris Kući arhitekture po sljedećem rasporedu:
Srijeda 27.3.2024. u 18 sati: Program cjelovite obnove povijesnog dijela Zagreba
Jadranka Veselić Bruvo, Zavod za prostorno uređenje GZ
Tihomir Jukić, Arhitektonski fakultet SuZ
Katarina Horvat Levaj, Institut za povijest umjetnosti
Anđelina Svirčić Gotovac, Institut za društvena istraživanja
Bojan Baletić, Arhitektonski fakultet SuZ
Srijeda 3.4.2024. u 18 sati: Građani partneri u razvoju Grada
Radan Spaventi, liječnik i menadžer, Triadelta partneri
Silvana Menđušić, novinarka, Telegram.hr
Stanko Herceg, filmski snimatelj, Studij dizajna, Af SuZ
Saša Žerajić, vlasnik Program bara, Martićeva ulica
Bojan Baletić, Arhitektonski fakultet SuZ

Utorak 9.4.2024. u 18 sati: Aktiviranje urbanih identiteta
Luka Korlaet, dogradonačelnik grada Zagreba
Martina Bienenfeld, direktorica Turističke zajednice GZ
Ira Payer, dizajnerica, pokretačica DDZG
Ivana Nikolić, dizajnerica, pokretačica Projekt Ilica:Q’Art
Bojan Baletić, Arhitektonski fakultet SuZ

Svi paneli počinju u 18 sati. Izložbu možete pogledati do srijede, 10. travnja 2024.

HNK u Osijeku: TEROR
2024-03-27 18:00 - 20:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Koprodukcija s Hrvatskim kazalištem Pečuh
Iznimno uzbudljiva drama proslavljenog odvjetnika Ferdinanda von Schiracha priča je o sudskoj raspravi u koju se interaktivno uključuje i publika.
Lufthansin let na liniji Berlin-München otima terorist. Cilj napada je dupkom pun münchenski stadion. Lovački pilot Lars Koch za nekoliko minuta mora odlučiti hoće li oboriti zrakoplov koji prevozi 164 putnika i time spasiti sedamdeset tisuća ljudi na stadionu ili neće djelovati. Nekoliko tjedana kasnije za svoju odluku mora odgovarati pred sudom.
Kazalište se pretvara u sudnicu, gledatelji postaju porotnici, a kraj predstave određuju njihovi glasovi na kraju izvedbe. Postavlja se pitanje o krivici bojnika Larsa Kocha. Na pozornici se sučeljavaju razne ideje i ideologije, pri čemu se publika mora prepustiti svojim pravnim i etičkim nazorima i prema njima glasovanjem presuditi na kraju predstave.
Nakon druge izvedbe Terora, u četvrtak 12. siječnja u 21.15 sati održat će se okrugli stol pod nazivom “Vrijedi li žrtvovati 164 života kako bi se spasilo 70 000 života?” na kojemu će, uz glumce i moderatoricu, sudjelovati izvanredni profesor Pravnog fakulteta u Osijeku, dr.sc. Zvonimir Jelinić s kojim ćemo razgovarati o širokoj temi vrijednosti i važnosti ljudskog života koja pod svoje skute povlači ne samo moral, nego pravo i filozofiju. Izuzetno zanimljiva rasprava/razgovor sa zanimljivim, svestranim sugovornikom.

HNK u Osijeku: JOM KIPUR ILI POMIRENJE
2024-03-26 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Trenutak u kojem hrvatski branitelj Josip Matijević, dragovoljac Domovinskog rata, ulazi u ordinaciju i odluči se provjeriti mladome psihijatru Grguru Romiću jedan je od onih prekretnih trenutaka u izboru svakog pojedinca da promijeni sebe. Josip Matijević, ratnik koji je branio Osijek i Vukovar te preživio srpske logore, čovjek je koji se ne može pomiriti s nepravdom, opterećen obiteljskim nasljeđem i svakodnevnom političkom situacijom. Doktor Romić drugi je, drugačiji, mlad, neiskusan, posvojeno dijete, nepriznat od kolega te se želi dokazati ili pobjeći. Razgovori u kojima se ne zna tko je pacijent, a tko liječnik pokazuju svu dubinu trauma koje poput demona opsjedaju hrvatsko društvo opterećeno novim i starim podjelama, nezaraslim ranama, zločinom i kaznom. Vješto kombinirajući suvremenost s biblijskim motivima kazne i progona, Jom Kipur Ivane Šojat roman je velike epske snage i duboko liričan u tragedijama pojedinaca. Kada će svanuti dan pomirbe – Jom Kipur – i trebamo li se prije njega prvo pomiriti sami sa sobom da bismo mogli pogledati druge oči, samo su neka od pitanja koja postavlja Ivana Šojat.

Izložba Segestika i Siscija – naselje s početka povijesti
2024-03-26 08:00 - 11:15 | Arheološki muzej u Zagrebu, Trg Nikole Šubića Zrinskog 19, Zagreb, 10000, Croatia (Local Name: Hrvatska)
ARHEOLOŠKI MUZEJ U ZAGREBU 24.2.- 4.5.2024
Izložba [Segestika i Siscija – naselje s početka povijesti] vodi vas u prošlost, u brončano doba, kada se na kraju drugog tisućljeća prije Krista, formira malo naselje neposredno prije ušća rijeke Kupe u Savu. Saznajte kako se to malo brončanodobno naselje preobrazilo u jedan od najvažnijih željeznodobnih centara u međuriječju Save i Drave, a koje je u antičkim pisanim izvorima zabilježeno pod imenima Segestika i Siscija.
Dvjestotinjak arheoloških predmeta, ilustracije i rekonstrukcije, audio vizualni materijali dočarat će vam svakodnevni život stanovnika Segestike i Siscije, njihovu nošnju i ratničku opremu, prehranu, kao i gospodarske i trgovačke aktivnosti i duhovni život.
Izložba je otvorenja do 4. 5. 2024.
Arheološki muzej u Zagrebu

Izložba ZILIK – 50 godina
2024-03-26 08:00 - 11:13 | Galerija AMZ, Ulica Pavla Hatza 6, Zagreb, 10000, Croatia (Local Name: Hrvatska)
GALERIJA AMZ 14. – 30.3.2024.
Na izložbi retrospektivnog karaktera predstavljena je selekcija iz bogatog fundusa ZILIK-a, koji broji preko 700 umjetnica i umjetnika i preko 2.100 radova. Izložba obuhvaća najranija djela nastala već na 1. ZILIK-u davne 1974. godine pa sve do recentnih djela nastalih na prošlogodišnjem 49. ZILIK-u. Na izložbi će biti zastupljeni i radovi najeminentnijih hrvatskih umjetnika i umjetnica XX. i XXI. stoljeća koji su ujedno bili i sudionici, donatori i vjerni prijatelji ZILIK-a kao što su Ivan Rabuzin, Josip Diminić, Ivica Antolčić, Nives Kavurić-Kurtović, Dubravka Babić, Marija Braut, Edita Merle, Vera Dajht-Kralj, Ivo Šebalj, Ivan Kožarić, Mladen Veža, Slavo Striegl, Vasilije Josip Jordan, Mersad Berber, Kosta Angeli Radovani.

Tko smo, gdje smo i što sve čuvamo? – PROZOR U AMZ
2024-03-26 08:00 - 11:11 | Prolaz neboder, Ilica 1c, Zagreb, 10000, Croatia (Local Name: Hrvatska)
PROLAZ NEBODER 10.3. – 6.9.2024.
Tko smo, gdje smo i što sve čuvamo? prvo je i uvodno izdanje izložbenog projekta PROZOR U AMZ koje je posvećeno upoznavanju s našom zgradom, njezinom poviješću, ali i s tradicijom te radom stručnih odjela Arheološkog muzeja u Zagrebu. Kroz replike nekih od naših najpoznatijih nalaza, pružamo vam pogled u stalni postav našeg Muzeja kakav je bio prije potresa 2020. godine, osobito zbog toga što ćete ga uskoro moći vidjeti u novom ruhu.

Izložba Ljubomira Perčinlića 25/03 - 03/04/2024
2024-03-25 19:00 - 23:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Slike zaboravljenog umjetnika, godinama skladištene na jednom zagrebačkom tavanu, izložit će se u Laubi. Iako zvuči kao savršeni klišej, ova priča je zapravo istinita. Izložba Ljubomira Perčinlića otvara se 25. ožujka u 19:00 sati te će ostati otvorena do 3. travnja.
_________________________
Velikom izložbom apstraktnih slika i skulptura Ljubomira Perčinlića u Laubi, obnavlja se sjećanje na zaboravljenog umjetnika, otvarajući nova područja istraživanja stručnjacima. Izložbom će se predstaviti Perčinlićeve apstraktne slike nastale u rasponu od posljednjih gotovo dvadeset godina njegova života. Osim ulja na platnu i crteža, izložit će se i skulpture, a posjetitelji će imati priliku vidjeti gotovo pedeset Perčinlićevih radova, većina od kojih dosad nije bila izlagana.
Ljubomir Perčinlić, rođen 1939. godine u Zenici, diplomirao slikarstvo 1966. na Akademiji likovnih umjetnosti u Beogradu nakon čega se vratio u Zenicu i zaposlio kao profesor likovnog odgoja u gimnaziji. Od 1975. godine predavao je na Akademiji likovnih umjetnosti u Sarajevu, a 1992. preselio u Zagreb gdje umire 7. rujna 1998. godine.
Još je u ranim šezdesetim godinama krenuo prema sažimanju, redukciji i sintezi svog umjetničkog izraza. Počevši od interpretacija bosanskog pejzaža, istražujući prirodnu ljepotu i romantičnu povijesnu sliku, Perčinlić je tragao za “formulom” kojom bi uhvatio suštinu krajolika. Kroz postupno reduciranje prikaza u gotovo geometrizirane forme i varijacije nježnih bijelih, sivih i plavičastih tonova, slikaru je konkretan motiv postao samo daleko sjećanje – inspirativno ishodište bez ikakve namjere rekonstrukcije motiva.
U predgovoru izložbe, Marijan Špoljar ističe: “Više od četvrt stoljeća od odlaska Ljubomira Perčinlića možda je došlo vrijeme obnove interesa za umjetnost ovog hrvatskog i bosanskohercegovačkog umjetnika. Sve je u njegovu korist već odavno načinjeno (mnogobrojne izložbe, tekstovi najrenomiranijih kritičara, vrijedna monografija Marijana Susovskog), a na nama je samo da to iznimno djelo ne pustimo pasti u zaborav, da bijele, ‘nevidljive’ slike ne ispare iz naše kolektivne svijesti.”

Bojan Baletić - Topografija identiteta povijesne urbane cjeline grada Zagreba, otvorenje izložbe
2024-03-25 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 25. ožujka 2024. u Oris Kući arhitekture (Kralja Držislava 3) u 18 sati otvara se izložba Obnova povijesnog Zagreba: Topografija identiteta – studija br.15 Bojana Baletića.
Uvodnu riječ na otvorenju izložbe održat će Luka Korlaet, Snješka Knežević, Mladen Vedriš i Damir Gamulin. Autori postava izložbe, uz Bojana Baletića, su Damir Gamulin Gamba i Antun Sevšek u suradnji s Moranom Pap i Ivanom Palanović.
Izložba predstavlja odabrane dijelove studije „Topografija identiteta povijesne urbane cjeline Grada Zagreba“ koja je izrađena u okviru „Programa cjelovite obnove povijesnog dijela Grada Zagreba“, a dovršena 2023. godine. Gornji grad, Kaptol i Donji grad prostori su nacionalnog identiteta u kojemu se nalaze ključne državne, kulturne, obrazovne i vjerske institucije. To je prostor koji predstavlja i međunarodno prepoznatljivi izgled glavnoga grada. On je prepoznat i kao turistička destinacija i mjesto brojnih interesantnih događanja u gradu Zagrebu.
Istraživanje je nastojalo prepoznati i dokumentirati procese koji se trenutno odvijaju u Gradu, odnosno njegovom povijesnom središtu. Ti će procesi trajno promijeniti izgled središta Grada i način življenja u njemu. Nužno ih je pratiti i nastojati utjecati na njih kroz kvalitetne politike. Studija je rađena sa željom da bude korištena kao podloga za stručnu i širu javnu raspravu o željenim ciljevima obnove i razvoja Zagreba. – Bojan Baletić
U sklopu izložbe održat će se tri panela u Oris Kući arhitekture po sljedećem rasporedu:
Srijeda 27.3.2024. u 18 sati: Program cjelovite obnove povijesnog dijela Zagreba
Srijeda 3.4.2024. u 18 sati: Građani partneri u razvoju Grada
Utorak 9.4.2024. u 18 sati: Aktiviranje urbanih identiteta
Izložbu možete pogledati do srijede, 10. travnja 2024.
Radno vrijeme Oris Kuće arhitekture:
Pon – Pet 9-17 h
Sub 10-13 h

Priča mi se priča: PRINCEZA I ŽABAC
2024-03-24 11:30 - 12:05, 2024-03-24 10:30 - 11:05 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
TEATAR POCO LOCO:
PRIČA MI SE PRIČA – koncertno čitanje bajki za cijelu obitelj
uzrast: 3+
Priča mi se priča: PRINCEZA I ŽABAC
Redateljica: Renata Carola Gatica
Dramatizacija teksta: Maja Katić prema priči braće Grimm
Glazba i songovi: Vera Pfaff
Ilustracije: Bruno Kontrec
Igraju: Dunja Fajdic, Goran Guksić (ili Marko Movre), Maja Kovač, Vera Pfaff, Renata Carola Gatica
Razmažena princeza braće Grimm, poljubila je žapca i on se pretvorio u princa! Ali čekajte! Nakon početka, a prije kraja, žabac je želio postati princezin prijatelj. Želio se s princezom družiti, igrati, pjevati, u svemu joj pomoći. Iako je prvo princeza simpatičnom žapcu rekla NEMA ŠANSE, s vremenom je ipak shvatila kako zbog svoje oholosti i tvrdoglavosti ne vidi nečiju pravu ljepotu i dobrotu. Izgled često vara, zato srcem gledaj! – Poručuje Teatar Poco Loco svojim najmlađim gledateljima.
https://teatarpocoloco.hr/princeza-i-zabac/

31. Porin
2024-03-23 21:00 - 23:00 | HoB, Slavonska avenija 6, Zagreb
Dodjela 31. Porina, najvažnije glazbene nagrade, održat će se u subotu, 23. ožujka 2024. u HoB-u (bivša City Plaza, Slavonska avenija 6).

Koncert JAZZERA 2023 u Zagrebu
2024-03-23 20:00 - 22:00 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
20:00 Koncert: JAZZERA 2023

Udruga ATOM / Svemir zvuka

JAZZERA 2023 je sedmodnevni vokalni seminar koji se održao prošlog ljeta u Jezerima na otoku Murteru. Već četvrtu godinu za redom, kroz Jazzera seminar i festival polaznici su imali priliku raditi na usavršavanju vokalnih sposobnosti – vokalne tehnike, osnove solfeggia, rad na disanju i opuštanju, tehnike rješavanja treme, pripreme za nastup, rad na improvizaciji, zborsko pjevanje, skupno muziciranje i poduke komunikacije s bendom. Po prvi puta će polaznici seminara uz bend, sastavljen od vrhunskih jazz glazbenika nastupiti za zagrebačku publiku s repertoarom koji je na otoku Murteru prošlo ljeto izazvao izvanredne reakcije.

TASTE JAZZERA je vokalna radionica na kojoj mogu prisustvovati svi zainteresirani za vokalno usavršavanje kod majstorskog tandema vokalne pedagogije Lele Kaplowitz i Sandre Halužan.

Ideja i koncept
Sandra Halužan & Lela Kaplowitz

Bend
Joe Kaplowitz, Bojan Skočilić, Antun Profeta

Pjevači
Dorotea Stipić, Dolores Magašić, Ema Kurtović, Ema Tiljak, Emma Kostić, Irena Paulus, Jasna Ožeg, Kristina McFadden, Kristina Šubašić, Ksenija Magašić, Lidija Vrećar Mišćin, Maja Mukavec, Paola Jevtović, Sanja Baljkas Marinić, Tihana Delač Musić, Gabrijela Klepec

Audio inžinjer
Silvijo Regvar

Ilustracije i dizajn
Natalija Grabušić

Produkcija
Udruga ATOM / Svemir zvuka

Ulaznice na popustu za učenike, studente i umirovljenike možete kupiti na blagajni sat vremena prije izvedbe, a moguće ih je i rezervirati na mail scenaribnjak@cmr.hr

GSK Kerempuh: SMRT NA DOPUSTU
2024-03-23 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

HNK u Osijeku: MARATONCI TRČE POČASNI KRUG
2024-03-23 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Već pri samom spomenu naslova kultne komedije “Maratonci trče počasni krug” javljaju se brojne asocijacije i u sjećanje nam naviru slike, glumci i citati iz jednog od najgledanijih filmova ovih prostora. Topavlovići, pogrebno poduzeće, likovi stari 150 godina, čitanje oporuke i mnogi slični motivi pronašli su svoje mjesto u općoj kulturnoj svijesti našeg vremena. Možda je manje poznata činjenica da je u filmu prethodila drama koju je Kovačević napisao na trećoj godini studija dramaturgije (’72.). Ona se uskoro zatim postavlja u Ateljeu 212 u režiji Ljubomira Draškića, a nepunih deset godina kasnije Slobodan Šijan prema njoj režira legendarni film. Sve ostalo je povijest. Godine prolaze, a popularnost ‘Maratonaca’ ne opada pa ovu priča kontinuirano stječe nove obožavatelje. Izvrsni dijalozi, fantastični likovi i svakako začudan zaplet u kojem se ismijava smrt i lažni moral. Priča je to o ‘najstarijoj balkanskoj obitelji’, toliko staroj da joj ni smrt ne može ništa – po riječima autora.

Vokalna radionica TASTE JAZZERA
2024-03-23 11:00 - 12:00 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
SUBOTA, 23.03.
11:00 Vokalna radionica: TASTE JAZZERA
20:00 Koncert: JAZZERA 2023
Udruga ATOM / Svemir zvuka

JAZZERA 2023 je sedmodnevni vokalni seminar koji se održao prošlog ljeta u Jezerima na otoku Murteru. Već četvrtu godinu za redom, kroz Jazzera seminar i festival polaznici su imali priliku raditi na usavršavanju vokalnih sposobnosti – vokalne tehnike, osnove solfeggia, rad na disanju i opuštanju, tehnike rješavanja treme, pripreme za nastup, rad na improvizaciji, zborsko pjevanje, skupno muziciranje i poduke komunikacije s bendom. Po prvi puta će polaznici seminara uz bend, sastavljen od vrhunskih jazz glazbenika nastupiti za zagrebačku publiku s repertoarom koji je na otoku Murteru prošlo ljeto izazvao izvanredne reakcije.

TASTE JAZZERA je vokalna radionica na kojoj mogu prisustvovati svi zainteresirani za vokalno usavršavanje kod majstorskog tandema vokalne pedagogije Lele Kaplowitz i Sandre Halužan.

Ideja i koncept
Sandra Halužan & Lela Kaplowitz

Bend
Joe Kaplowitz, Bojan Skočilić, Antun Profeta

Pjevači
Dorotea Stipić, Dolores Magašić, Ema Kurtović, Ema Tiljak, Emma Kostić, Irena Paulus, Jasna Ožeg, Kristina McFadden, Kristina Šubašić, Ksenija Magašić, Lidija Vrećar Mišćin, Maja Mukavec, Paola Jevtović, Sanja Baljkas Marinić, Tihana Delač Musić, Gabrijela Klepec

Audio inžinjer
Silvijo Regvar

Ilustracije i dizajn
Natalija Grabušić

Produkcija
Udruga ATOM / Svemir zvuka

GSK Kerempuh: PREDSJEDNICI&CA
2024-03-22 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

Teatar Rugantino: Prijatelji
2024-03-22 20:00 - 21:30 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
Opis

Predstava je to o promjeni međuljudskih odnosa kroz vrijeme. Kroz vrijeme se talože uspjesi i neuspjesi, traume i zamjeranja što je sve put koji vodi u nerazumijevanje među trojicom prijatelja koji su si jednom bili najbliži. Momačka je večer, prvi od njih se ženi, mjesto radnje je garaža, davno zamišljena špilja, man cave, prostor rezerviran samo za njih. Kako večer odmiče i kako teku alkohol i sjećanja razlike između trojice prijatelja nekad i danas postaju sve transparentnije, a zamjeranja sve izraženija, do točke kada se istina svakog od njih mora izgovoriti – može li prijateljstvo preživjeti potpunu istinu, to da se baš sve izgovori, i koje su posljedice tog izgovaranja?
Izvode: Karlo Bernik, Marin Klišmanić, Filip Vidović
Tekst: Vanja Jovanović i Filip Jurjević
Režija: Vanja Jovanović
Dramaturgija: Filip Jurjević
Scenografija: Matej Kniewald
Kostimografija: Matej Kniewald
Glazba: Šimun Matišić
Oblikovanje svjetla: Vanja Jovanović
tehničko vodstvo: Marko Crnčević
vizualni identitet: Matej Kniewald
fotografija: Vedran Janković
produkcija: Teatar Rugantino i HNK Zadar
umjetnička ravnateljica: Gordana Gadžić
Ulaznice na popustu za učenike, studente i umirovljenike možete kupiti na blagajni sat vremena prije izvedbe, a moguće ih je i rezervirati na mail scenaribnjak@cmr.hr

HNK u Osijeku: MARATONCI TRČE POČASNI KRUG
2024-03-22 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Opereta nastala prema sjajnom libretu Viktora Leona i Lea Steina praizvedena je u Beču 1905. te je strelovitom brzinom postala jedno od napopularnijih djela svog žanra, čime je svome tvorcu, majstoru operetnog izričaja Leharu donijela neizbrisivu svjetsku slavu. Radnja Vesele udovice započinje financijskim peripetijama Pontevedra kojem prijeti nacionalni bankrot i dolaskom udovice – milijunašice Hanne Glawari u Pariz. Ugledavši u imućnoj udovi Hanni jedini spas svoje malene zemlje, veleposlanik i barun Zeta u “lov na milijunašicu” i sredstva kojima dotična raspolaže šalje grofa Danila, nekadašnju Hanninu ljubav. Danilo je, međutim beznadno loš lovac, budući da ga ljubav prema domovini i Haninu mirazu ostavljaju posve ravnodušnim. Viteški nagon mu se budi tek u trenutku kad na scenu stupa francuski zavodnik i ženskar Camille de Rosillon. Po običaju, ljubav postaje neizdrživo očigledna tek kad postane izgledno da bismo je mogli izgubiti. Vesela udovice je u HNK u Osijeku poslijednji put premijerno uprizorena u ožujku 2007.

REQUIEM - Konkatedrala sv. Petra, Osijek
2024-03-22 19:00 - 20:00
Mozartov Requiem oratorijsko je remek-djelo čija je geneza obavijena velom tajne – one koja djelo čini još fascinantnijim i emocionalno uzbudljivijim. Mozart nije bio u najboljem stanju kad je dobio anonimnu narudžbu za skladanje mise zadušnice. Zdravlje mu se pogoršalo i vjerovao je da je proklet te da za sebe piše rekvijem kao ‘labuđu pjesmu’, jer je bio siguran da će uskoro umrijeti. Počtkom srpnja 1791. ‘ nepoznati, sivi stranac’ pojavio se na skladateljevim vratima rekavši da predstavlja nekoga tko želi Requiem od Mozarta pod uvjetom da ne želi doznati identitet svog pokrovitelja. Uplašen narudžbom, Mozart se opsesivno bacio na posao. Ali sve je to bilo previše. Uspio je dovršiti samo stavke Requiem i Kyrie, te je uspio skicirati glasovne dionice i basove za Dies irae do Hostias. Mozart je umro u dobi od 35 godina, 5. prosinca 1971., prije nego što je uspio dovršiti djelo. Plaćanje je već bilo primljeno, a Mozartova udovica Constanze bojala se da će mecena tražiti svoj novac natrag ako djelo bude predano nedovršeno. Zamolila je izvjesnog Josepha Eyblera da dovrši partituru, no osim što je orkestrirao glazbu nakon Kyrie, on je zadatak prenio na Mozartova učenika Süssmayera, kojemu je skladatelj dao detaljne upute o doradi. Süssmayer je vlastitom rukom prepisao cijelu dovršenu partituru – tako da je bilo gotovo nemoguće utvrditi tko je što napisao – i dao je strancu.
Mozartov Requiem, djelo za zbor, sole i orkestar idealno je za vrijeme dubokog promišljanja otajstva Uskrsa.
Ulaz slobodan.

Tečaj keramike u Ribnjaku
2024-03-22 17:30 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar mladih Ribnjak u suradnji s Perunovim kolom organizira tečaj keramike u Ribnjaku! Tečaj keramike pružit će vam priliku da istražite različite tehnike keramike, razvijete svoju kreativnost i stvarate vlastite unikatne keramičke komade. Nema potrebe za prethodnim iskustvom u keramici. Svi su dobrodošli!

Panel rasprava "Rasizam na tapetu: vrste, manifestacije i načini borbe"!
2024-03-21 19:00 - 21:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar za mirovne studije povodom obilježavanja Međunarodnog dana za eliminaciju rasne diskriminacije 21. ožujka organizira panel raspravu „Rasizam na tapetu: vrste, manifestacije i načini borbe“ u Dnevnom boravku Centra mladih Ribnjak u 19 sati. Na panel diskusiji govorit će: Oladayo Hamidat Hassan iz Panafričkog društva u Hrvatskoj, Siniša Senad Musić iz Romske organizacije mladih Hrvatske, Emina Bužinkić s Instituta za razvoj i međunarodne odnose i Nina Čolović iz Srpskog narodnog vijeća.
Na panel diskusiji tematizirat ćemo različite vrste rasizma u Hrvatskoj poput anti-romskog rasizma, islamofobije, anti-crnačkog rasizma te iz progovoriti o njihovim specifičnostima i uzrocima te manifestacijama u društvu. Osim toga, govorit ćemo i o potencijalima za povezivanje i gradnju koalicijskih suradnji u borbi protiv rasno nejednakog društva koji ostaje i postaje realnost za sve više naših sugrađana i sugrađanki, a na kraju panela ostavit ćemo vremena i za pitanja iz publike.

Panel diskusija dio je Tjedna borbe protiv rasizma kojeg Centar za mirovne studije obilježava od 18.-24.3. s ciljem ukazivanja na sve vidljivije instance rasno motiviranog nasilja u zemlji, strukturnog i institucionalnog rasizma, te otvaranja prostora za bolje razumijevanje i razmjenu iskustava, kao i mapiranja načina borbe protiv rasno isključivih društava.

ASAP TALKS #14 | ARHITEKTURA I MEDIJI
2024-03-21 17:00 - 19:00 | PROSTOR, Beogradska 11, Novi Sad, Petrovaradin, 21000, Serbia
Prostor, Beogradska 11, Novi Sad, Petrovaradin
ASAP TALKS #14 | ARHITEKTURA I MEDIJI | Igor Conić, Robert Čoban i Igor Mikitišin
Da li smo u pravu kada tvrdimo da mainstream media ne interesuje arhitektura jer ne prodaje kopije izdanja i ne podstiče na click byte-ove. Ili je odgovornost na nama, jer smo ostali zarobljeni u nedovoljno komunikativnom jeziku struke koji je najčešće nerazumljiv široj javnosti.
Da li grešimo što neprekidno očekujemo da se ponovo dogodi neke nove “Antologija kuća” Ranka Radovića na javnom medijskom servisu ili kritički članci Mihaila Mitrovića u “Politici” ili smo samo neodlučni i nekreatvini da izlaz iz medijske senke potražimo na mikroekranima, na Tik Tik-u ili podkastima.
Da li ove “male”, mobilne forme mogu doprineti popularizaciji arhitekture u javnosti i preokrenuti trend u kom je arhitektura vest samo u objavama aktivističkih grupa na društvenim platformama. Da li uopšte “mikroekran” može da ponudi dovoljno kvalitetan sadržaja ili je to moguće jedino u velikim, tradicionalnim medijima.
Na ova i mnoga druga pitanja koja već dugo muče arhitektonsku zajednicu u Srbiji govoriće naši gosti na ASAP TALKS #14 kojeg organizujemo 21. 3. u Novom Sadu: Robert Čoban, Igor Mikitišin i Igor Conić

Link za prijavu: https://forms.gle/jy4uJSE3kfAJvhYj9

The Structure of Modernity: Edvard Ravnikar and His Quests 30/11/23-19/04/24
2024-03-21 10:00 - 18:00 | Muzej za arhitekturo in oblikovanje, MAO, Ljubljana, Rusjanov trg 7, Ljubljana, 1000, Slovenia
Curator: Miloš Kosec
Co-curator: Susanna Campeotto
Exhibition Design: a2o2 arhitekti – Klara Bohinc, Andraž Keršič, Žiga Ravnikar, Eva Senekovič, Uršula Novak, Aljoša Potočnik (vizualizacije postavitve/3D renderings)
Graphic Design: items
Edvard Ravnikar (1907–1993) defined the space of modern Slovenian society and state, transformed our understanding of the role of the architect, and opened architecture to creative doubt and incomplete design experiments. The significance of Ravnikar’s legacy and the question of the preservation of architectural heritage of the 20th century calls for its actualisation in the spirit of the 21st century. Ravnikar’s spaces have significantly shaped the process of independent Slovenia, as well as its social and political upheavals; and they raise questions of accessible public space, energy, programme, and the seismic retrofitting of buildings. These challenges call for responsible interventions combining the preservation of heritage with the adaptation of such to a social and environmental present that is fundamentally different from Ravnikar’s time.
These are the questions that the exhibition at MAO addresses. Based on detailed research of donations related to Ravnikar’s legacy from Ravnikar’s heirs and the Faculty of Architecture, the exhibition presents the complex development of some of Ravnikar’s key works rather than an overview of his entire oeuvre. It was Ravnikar who redirected the development of Slovenian modernism towards a distinct and regionally inspired language, which was, however, constantly in touch with the global architectural scene.
The exhibition presents four veins of Ravnikar’s work in detail: his monuments from the 1950s (especially the monuments at Rab, Draga, and Goreljek, which created an entirely new modernist sense of poetics in connection with the landscape); the public buildings in Kranj (especially the Kranj Municipal Building, which, along with Plečnik’s NUK, is perhaps the most important overall architectural work of art of 20th century Slovenia); Square of the Revolution – today’s Square of the Republic – with its representative complex of state institutions (with which Ravnikar created the form, scale, and space of Slovenian statehood); and his urban planning projects (especially his visionary plans for Skopje and Venice, which are in today’s time of social and environmental turmoil perhaps even more meaningful than when they were created). The MAO exhibition includes a presentation of Ravnikar’s sketches in the reception hall at Cankarjev dom, Ravnikar’s holistically conceived ambient-rich creation in the very heart of the city. The sketches present Ravnikar’s fantasy-rich inner world to the general public, a world that differs considerably from the seemingly rational process of creating extensive modernist complexes.
More >> https://mao.si/en/exhibition/edvard-ravnikar/

Studijska izložba „Naličje grada prije 100 godina: fotografije iz zbirki liječnika Vladimira Ćepulića i Luje Thallera“ iz fundusa Hrvatskog muzeja medicine i farmacije HAZU
2024-03-21 08:00 - 20:00 | Etnografski muzej u Zagrebu, Trg Mažuranića 14, Zagreb, 10000, Croatia (Local Name: Hrvatska)
Studijska izložba iz fundusa Hrvatskog muzeja medicine i farmacije HAZU Naličje grada prije 100 godina: fotografije iz zbirki liječnika Vladimira Ćepulića i Luje Thallera održat će se u Etnografskom muzeju u Zagrebu od 21. ožujka do 19. svibnja 2024. Svečano otvorenje izložbe održat će se 21. ožujka 2014. u 18 sati.
Izložba i katalog prikazat će osobit pogled na zagrebačku stambenu bijedu optikom socijalne patologije s naglaskom na tuberkulozu u prvim dekadama 20. stoljeća na temelju sačuvane zbirke fotografija iz ostavštine liječnika Vladimira Ćepulića (1891. – 1964.), jednog od predsjednika Hrvatskoga liječničkog zbora (1935. – 1945.) i Luje Thallera (1891. – 1949.), začetnika hrvatske medicinske historiografije. Fotografije socijalne bijede koje se predstavljaju na izložbi nastale su na poticaj liječnika Vladimira Ćepulića i Luje Thallera sa svrhom oblikovanja svojevrsne potvrde propitivanju organske podloge društva u prvoj polovini 20. stoljeća. Pritom su u sklopu zdravstveno-prosvjetiteljskih kampanja pridonosile utemeljenju novog sustava vrijednosti unutar medicine i društva. Navedene zbirke koja sadrže ukupno 132 fotografije danas se nalaze u Hrvatskome muzeju medicine i farmacije Hrvatske akademije znanosti i umjetnosti, a poslužit će kao polazište u razmatranju pojavnosti socijalne fotografije na području Hrvatske, ali i socijalne medicine/patologije s osobitim naglaskom na tuberkulozu početkom 20. stoljeća. Istaknut će se njihova rana pojavnost kao do sada nezapaženi segment socijalne fotografije u Hrvatskoj te muzeološka vrijednost kao akvizicije prvog Muzeja za povijest zdravstva koji je osnovan 1944. u Zagrebu pri Hrvatskome liječničkom zboru.
Osim kataloških opisa i fotografija svih eksponata, dvojezični katalog izložbe (hrv./engl.) sadržavat će uvodni tekst prof. dr. sc. Stelle Fatović-Ferenčić, povjesničarke medicine, znanstvene savjetnice u trajnom zvanju iz Odsjeka za povijest medicinskih znanosti i upraviteljice Zavoda za povijest i filozofiju znanosti HAZU, dr. sc. Martina Kuhara, znanstvenog suradnika u Odsjeku za povijest medicinskih znanosti HAZU i Silvije Brkić Midžić, muzejske savjetnice i upraviteljice Hrvatskog muzeja medicine i farmacije HAZU.
Izložba je organizirana u povodu 150. obljetnice osnutka Hrvatskoga liječničkog zbora.
Uz izložbu će biti organizirana predavanja, radionice i stručna vodstva.
NOSITELJI PROJEKTA: Hrvatski muzej medicine i farmacije HAZU, akademik Marko Pećina, voditelj Muzeja, prof. dr. sc. Stella Fatović-Ferenčić, dr. med., zamjenica voditelja Muzeja, Silvija Brkić Midžić, prof., upraviteljica Muzeja; Odsjek za povijest medicinskih znanosti Zavoda za povijest i filozofiju znanosti HAZU, dr. sc. Martin Kuhar, dr. med.
PARTNERI NA PROJEKTU: Hrvatski liječnički zbor, prof. dr. sc. Željko Krznarić, predsjednik Zbora; Etnografski muzej, Zagreb, dr. sc. Zvjezdana Antoš, ravnateljica
AUTORI KONCEPCIJE IZLOŽBE: Silvija Brkić Midžić, prof., prof. dr. sc. Stella Fatović-Ferenčić, dr. med., dr. sc. Martin Kuhar, dr. med.
KUSTOSICA IZLOŽBE: mr. sc. Željka Petrović Osmak
LIKOVNI POSTAV IZLOŽBE, VIZUALNI IDENTITET I GRAFIČKO OBLIKOVANJE IZLOŽBENIH MATERIJALA: Studio Rašić, Ante Rašić
TEHNIČKI POSTAV IZLOŽBE: Restauratorsko-preparatorske radionice i tehnička služba Etnografskog muzeja
PRIPREMA ZA TISAK: Studio Rašić, Ankica Penava-Pejčinović
ODNOSI S JAVNOŠĆU I MARKETING: Ivana Lušić
DIGITALIZACIJA MUZEJSKE GRAĐE: Goran Vržina
POPRATNI PROGRAM: Lorena Martinić, Anastazija Petrović, Silvija Vrsalović
Realizaciju izložbe financijski su podržali Ministarstvo kulture i medija RH, Gradski ured za kulturu i civilno društvo Grada Zagreba, Hrvatski liječnički zbor i Hrvatsko torakalno društvo Toraks.
Digitalizacija muzejske građe financirana je sredstvima Zaklade za znanost u okviru projekta IP-2019-04-1772.

Udri brigu na heklanje
2024-03-20 18:00 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar mladih Ribnjak vas poziva da se pridružite srijedom na radionici kukičanja i dopustite heklanju da bude vaša terapija i putovanje kroz vrijeme, oživljavajući sjećanja na naše korijene i pružajući nam trenutke unutarnjeg mira i harmonije. Uz to, slušamo stare ploče i audio knjige!
Osim što nas vraća u prošlost, heklanje je i svojevrsna terapija koncem, oaza mira u svijetu užurbanosti. Kroz ovu aktivnost, um se usredotočuje na stvaranje, isključujući brige i stres. Opuštajući ritam kukičanja djeluje kao meditacija, umirujući um i oslobađa napetost.
Prijave na radionicu: marina.curkovic@cmr.hr

Pasionska baština 2024. Jure Kokeza: De profundis
2024-03-19 19:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U sklopu manifestacije Pasionska baština 2024. izložit ćemo radove akademskog umjetnika Jure Kokeze.

Koncertni ciklus Cantus Ansambla
2024-03-18 20:00 - 21:30 | Mala dvorana KD Vatroslava Lisinskog, Trg Stjepana Radića 4, Zagreb
EVERENDING STORY

Koncertni ciklus Cantus Ansambla 2023./2024.
18. 3. 2024., ponedjeljak, Mala dvorana KD Vatroslava Lisinskog, 20.00 sati

Ivan Josip Skender, dirigent
Ana Batinica, flauta
Ivica Trubić, bas-recitator

Program:

Arnold Schoenberg, Ode To Napoleon Op.41, za recitatora, klavir i gudački kvartet ( u povodu 150 godina rođenja)
Luigi Nono, Variazioni Canoniche Sulla Serie Dell’op. 41 Di Arnold Schoenberg (u povodu 100 godina rođenja)
Neven Resnik, novo djelo (praizvedba)
Tibor Szirovicza, novo djelo (praizvedba)
Pierre Boulez, Memorial, za flautu solo i osam instrumenata

Marijan Grakalić - predstavljanje šest knjiga
2024-03-15 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će promocija šest knjiga Marijana Grakalića objavljenih u protekloj godini. Jedinstven je primjer da jedan pisac objavi šest knjiga u jednoj godini. Marijan Grakalić to je uspio u protekloj 2023., i sada ih promovira po prvi puta.
Radi se o tri zbirke pjesama: Pjesme Vojnika (Viva grupa, Zagreb), Mjera, oblik, ogledalo (Štajergraf, Zagreb), Samuraji šanka – haiku (TZ Sv. Ivan Zelina, ponovljeno i prošireno izdanje), kuharici Tradicinalna kuharica (Zajedno s Lili Koci, DEA, Sisak), te dva romana iz zamišljene trilogije na temu povratka. Prvi je roman Posljednji Štignjedeci (POU Sv. Ivan Zelina), a drugi Pogled u noć (Litteris, Zagreb).
O knjigama će govoriti Biserka Goleš Glasnović, Nera Karolina Barbarić, Nikola Gamilec, Marijana Rukavina Jerkić, Josip Luković i sam autor.

izložba autosugestija noemi čotić i marko dajak u flori
2024-03-15 18:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe AUTOSUGESTIJA Noemi Čotić i Marka Dajka, koje će se održati u petak 15. ožujka u 18 sati.
Izložba se može pogledati do 30.ožujka svaki dan od 10 do 13 sati i od 16 do 19 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
